Document ID: /roh_data/filtered/fineweb-2-filterrobots_roh.jsonl.gz/62745

Mesemna saira ha la cumissiun communala «Scuola Scuol +» preschentà in project per schliar a lunga vista il problem da la scola che ha memia paucas localitads. Il project cumpiglia trais novs edifizis e la sanaziunda la scola veglia. Quai duai custar tranter 30 fin 35 milliuns francs.
Sco proxim decida il suveran da Scuol ils 3 d'october davart in credit d'in mez milliun per planisar ed organisar la concurrenza dal project. Sco Christian Fanzun, il president da vischnanca ha declerà, datti lura ils 27 da november ina votaziun consultativa. Sch'il pievel schess lura Na, è il project giu da maisa ed i saja da chattar in plan B.